
	COMISIA PENTRU MUNCĂ ŞI PROTECŢIE SOCIALĂ


	Bucureşti,
	29 martie 2010

	Nr.
	27/638


R A P O R T

asupra propunerii legislative privind modificarea şi completarea Legii nr. 44 din 1994, republicată, privind veteranii de război, precum şi unele drepturi ale invalizilor şi văduvelor de război
În conformitate cu prevederile art.95 din Regulamentul Camerei Deputaţilor, Comisia pentru muncă şi protecţie socială a fost sesizată, prin adresa nr. Plx 677 din 15 decembrie 2009, cu dezbaterea pe fond, în procedură obişnuită, a propunerii legislative privind modificarea şi completarea Legii nr. 44 din 1994, republicată, privind veteranii de război, precum şi unele drepturi ale invalizilor şi văduvelor de război.

La întocmirea prezentului raport Comisia a avut în vedere:

· avizul favorabil al Consiliului Legislativ (nr.848/22.07.2009)
· avizul negativ al Comisiei pentru buget, finanţe şi bănci (nr.22/703/03.02.2010)
· avizul negativ al Comisiei juridice, de disciplină şi imunităţi (nr.31/1159/15.12.2009)
· avizul negativ al Comisiei pentru apărare, ordine publică şi siguranţă naţională (nr.32/619/02.02.2010)
· avizul negativ al Comisiei pentru egalitatea de şanse pentru femei şi bărbaţi (nr.37/59/03.02.2010
· punctul de vedere negativ al Guvernului (nr.2237/01.09.2009)
 Propunerea legislativă are ca obiect de reglementare modificarea art.1 lit.b) din Legea nr.44/1994 privind veteranii de război, precum şi unele drepturi ale invalizilor şi văduvelor de război, în sensul extinderii sferei beneficiarilor acestui act normativ prin acordarea drepturilor prevăzute în lege şi persoanelor care au acţionat în unităţile speciale de marină şi geniu pentru dragarea minelor din apele teritoriale, curăţarea teritoriului de mine şi dezamorsarea proiectilelor până la data de 31 decembrie 1962.
Comisia propune Plenului Camerei Deputaţilor respingerea  iniţiativei legislative din următoarele considerente:
- extinderea calităţii de veteran, astfel încât aceasta să fie dobândită şi de persoane care au acţionat în timp de pace ar conduce la un tratament discriminatoriu faţă de alte categorii de persoane care au acţionat în situaţii şi împrejurări similare, având în vedere faptul că acţiunile de deminare au continuat şi după anul 1962;
- propunerea legislativă nu indică sursa de acoperire a cheltuielilor suplimentare ocazionate de modificările propuse, fapt ce contravine dispoziţiilor art.138 alin.(5) din Constituţia României şi ale art.15 din Legea nr.500/2002 privind finanţele publice, cu modificările şi completările ulterioare.
 Propunerea legislativă face parte din categoria legilor organice, conform prevederilor art.73 alin.(3) din Constituţia României, republicată.

La dezbaterile care au avut loc în şedinţa comisiei din 24 martie 2010 au participat, în conformitate cu prevederile art.55 din Regulamentul Camerei Deputaţilor:
· d-na Doina Pârcălabu – Secretar de Stat, Ministerul Muncii, Familiei şi Protecţiei Sociale, preşedintele Casei Naţionale de Pensii şi alte Drepturi de Asigurări Sociale

· d-l Mihail Vasile Ozunu - Secretar de Stat, Ministerul Apărării Naţionale
· d-na Graţiela Iordache - Secretar de Stat, Ministerul Finanţelor Publice

· d-na Gabriela Mateescu – director, Ministerul Muncii, Familiei şi Protecţiei Sociale

· d-l lt.col. Paul Nenciu – şef serviciu, Ministerul Apărării Naţionale
· d-na Ioana Hanganu – director, Ministerul Finanţelor Publice
· d-na Anca Popescu - consilier superior, Ministerul Finanţelor Publice.
La lucrările comisiei au fost prezenţi 20 de deputaţi, din totalul de 20 membri ai comisiei.

Raportul comisiei a fost adoptat cu 19 voturi pentru şi un vot împotrivă.
 Propunerea legislativă a fost respinsă de Senat în şedinţa din 9 decembrie 2009.
Camera Deputaţilor este Cameră decizională, potrivit prevederilor art.75 din Constituţia României şi ale art.92 din Regulamentul Camerei Deputaţilor. 

PREŞEDINTE,




SECRETAR,


Victor Paul Dobre



Kerekes Karoly

Şef serviciu, 

Consilier parlamentar Elena Mesaroş
Întocmit,
Expert parlamentar Monica Rallu Curta









1/3
PAGE  
2/3

[image: image1.png]